**Մարզպետի տեղակալ Լևոն Սարգսյանի ելույթը լուսանկարչական ցուցահանդեսի բացմանը 31.05.2016**

Մայիսի 31-ին մարզպետի տեղակալ Լևոն Սարգսյանը մասնակցել է Տավուշի մարզպետարանում ,,ՀԱՎԱՍԱՐ,, խորագիրը կրող լուսանկարչական ցուցահանդեսի բացմանը, որը նախաձեռնել էին Օքսֆամի հայաստանյան գրասենյակը և ,,ՕքսԵՋեն,, հիմնադրամը: Մարզպետի տեղակալը ՀՀ Տավուշի մարզպետ Հովիկ Աբովյանի և անձամբ իր անունից ողջունել ու շնորհակալություն է հայտնել կազմակերպիչներին ցուցադրությունը Տավուշի մարզպետարանում կազմակերպելու համար, նշել, որ թեման շատ կարևոր է  ու արդիական.

- Եթե անդրադառնանք խորագրին՝ ,,Հավասար հնարավորություններ և հավասար իրավունքներ,, , ապա պետք է արձանագրենք, որ կանայք մեծ հնարավորություններ ունեն, միայն մնում է կարողանանք նաև իրավունքները հավասար կիսել կանանց հետ: Պետք է վերլուծություններ կատարենք, որպեսզի և աշխատանքում, և դրանից ստացված եկամուտների տնօրինման մեջ հավասարություն ապահովենք կանանց ու տղամարդկանց միջև: Եվ շատ կարևոր եմ համարում նաև կանանց ներգրավվածությունը քաղաքականության մեջ, ինչի համար մենք պետք է աշխատանք տանենք և հաղթահարենք ձևավորված որոշակի կարծրատիպեր: